જિંદગીમાં અતિશય સંઘર્ષ કરીને સફળ બનેલા બાસ્કેટબોલનાં નિવૃત્ત પ્રોફેશનલ ખેલાડી મેજિક જ્હોનસન કહે છે, "તમામ બાળકોને થોડી મદદ, થોડી આશા અને એમનામાં ભરોસો રાખે એવા ‘કોઈ’ની તાતી જરૂર હોય છે. આ વાત આપણા શિક્ષકો નથી સમજતા એમ માતાપિતાઓવાલીઓ પણ નથી સમજતા. શિક્ષણનાં સિદ્ધાંત અને નવી પદ્ધતિ પાછળ જિંદગી આખી સમર્પિત કરી દેનારાં અને કોલમ્બિયાની ટીચર્સ કાલેજના માનદ્‌ પ્રોફેસર ઍન લીબરમાને મહાન શિક્ષકોના ગુણ વિશે વાત કરતા કહ્યું છે કે, "મહાન શિક્ષકો તેમના બાળ-વિદ્યાર્થીઓ સાથે તાદાત્મ્ય અનુભવે છે, તેમને માન આપે છે ને માને છે કે એ દરેકમાં કશું આગવું, કશું ખાસ છે જેનું ઘડતર કરવાનું છે, તેને પોષણ આપવાનું છે. કોઈ શિક્ષણવિધી માર મારીને છોકરું ઠેકાણે લાવવું એવું નથી લખ્યું કે કહ્યું.